b'\n_START_ARTICLE_\nCalendari onom\xc3\xa0stic txec\n_START_PARAGRAPH_\nEn la Rep\xc3\xbablica Txeca, cada dia correspon a un nom personal. Els txecs celebren el seu sant/dia del nom ("sv\xc3\xa1tek" o m\xc3\xa9s formalment "jmeniny") el dia que correspon amb el seu nom._NEWLINE_Antigament, els pares no podien elegir el nom del seu fill, sin\xc3\xb3 que havien de posar-li el nom del dia en qu\xc3\xa8 naixia. Aix\xc3\xb2 ha canviat, encara que \xc3\xa9s com\xc3\xba encara triar el nom del calendari. La llista original era el santoral cat\xc3\xb2lic rom\xc3\xa0, per\xc3\xb2 s\'han fet molts canvis per reflectir l\'\xc3\xbas actual dels noms._NEWLINE_El dia del nom \xc3\xa9s comunament de menys import\xc3\xa0ncia que l\'aniversari per als txecs. Tanmateix, la celebraci\xc3\xb3 del dia del nom pot ser (i normalment ho \xc3\xa9s) un dia per reunir-se amb els amics o companys de feina del mateix nom, i aix\xc3\xb2 pot augmentar la seva import\xc3\xa0ncia.'